Diouzh an tu all, a-zehou, e kaver ar re ne reont ket gwall van gant an destenn orin. Choant a zo ganto da ezteurel un destenn vrav er yezh nevez, zoken ma vez cheñchet  ur bern traoù, betek ar ster zoken. Kemerit Harry Potter e saozneg ha keñveriit gant an droidigezh challek… Digredus, me lavar deoch. Kompren a ran an droerien-se ivez, kement ha lakaat un destenn en ur yezh all, koulz dan destenn nevez bezañ brav. Cheñchet he yezh, koulz mont betek penn, ha tennañ blaz ar yezh all diwarni. A-wechoù koulskoude e ro disochoù iskis, ur skrivagner o vezañ kavet dispar en ur vro meo bet troet, padal e skrive evel un truilh en e yezh orin ! Ne choarvezh ket alies, evel  just, met choarvezhout a ra.